**Bottega Veneta** (արտասանություն: [botˈteːɡa ˈvɛːneta], «Բոտեգա Վենեթա»), իտալական նորաձևության ապրանքանիշ՝ հագուստի, շքեղության առարկաների դիզայնի և արտադրության գծով, որը հիմնադրվել է 1966 թվականին Վիչենցայում՝ Վենետոյում, ատելիեն գտնվում է 18-րդ դարի Մոնտեբելո Վիչենտինո վիլլայում։ Շտաբ-բնակարանը գտնվում է Լուգանոյում՝ Շվեյցարիայում՝ Միլանում և Վիչենցայում գրասենյակներով։ 2001 թվականին ապրանքանիշը գնել է *Gucci Group-*ը, ներկայումս գտնվում է ֆրանսիական *Kering* կոնգլոմերիատի կազմում։ 2016 թվականի սեպտեմբերին հայտարարվել է, որ Կլաուս Դիտրիխ Լարը կդառնա գլխավոր տնօրեն՝ փոխարինելով Կարլո Բերետտիին։

BV-ն Փարիզում

Պատմություն
-----------

*Bottega Veneta* ապրանքանիշը հիմնադրվել է 1966 թվականին Իտալիայում՝ Վիչենցեում ձեռնարկատեր Միշել Թադեի և Ռենցո Ջենգյարոյի կողմից։ Միշել Թադեին այդ ժամանակ ամուսնացած էր Լաուրա Բրեգիոնի հետ, որը ընկերությունը զարգացրել է նրա հետ միասին։ Շատ տարիներ անց Միշել Թադեի հեռանալուց հետո Վիտորիոն և Լաուրան իրենց վրա են վերցրել ապրանքանիշի ղեկավարումը։

Ապրանքանիշը հիմնադրվել է կաշվից ապրանքներ արտադրելու համար։ Ընկերությունը մշակել է կաշվի հյուսելաձևի տարբերակիչ դիզայն, որը անվանվել է *intrecciato*, որը կիրառվել է նրա շատ արտադրանքների ներքին կողմում և սկսել է լայնորեն նույնականացվել *Bottega Veneta* ապրանքանիշի հետ։ *Intrecciato*-ը դարձել է *Bottega Veneta*-ի զարգացման ելակետը և շարունակում է մնալ ապրանքանիշի ամենաճանաչելի տարրերից մեկը։

1980-ական թվականների սկզբին *Veneta*-ն դարձել է այնպիսի անհատների, ինչպիսիք են Ժաքլին Քենեդին և կայսրուհի Ֆարահ Փահլավին սիրելի ապրանքանիշը։ Էնդի Ուորհոլը 1980 թվականին ընկերության համար կարճամետրաժ ֆիլմ է նկարահանել։ Զենգիարոն և Թադեյը ընկերությունից հեռացել են 1990-ական թվականներին։

1980-ական թվականներին *Bottega Veneta-*ի կարողությունը նվազել է։ Ընկերությունը փոխել է իր իմիջը և սկսել է իր արտադրանքի վրա կրել BV պատկերանիշը։ 2001 թվականի փետրվարին ապրանքանիշը 156 միլիոն դոլարով ձեռք է բերել *Gucci Group-ը*։ Թոմ Ֆորդը՝ Gucci Group-ի այդ ժամանակվա ստեղծագործական տնօրենը, նույն թվականի հունիսին վարձել է Թոմաս Մայերին որպես *Bottega Veneta-*ի ստեղծագործական տնօրեն (նախկինում աշխատել էր *Sonia Rykiel-ում* և *Hermès-ում*)։

Ստանալով ապրանքանիշը և լիարժեք տնօրինումը՝ Թոմաս Մայերը ձեռնամուխ է եղել դրա նախկին ինքնության վերականգնմանը։ Նա հեռացրել է ապրանքանիշի պատկերանիշը արտադրանքից, առանձնացրել է ֆիրմային *intrecciato* հյուսումը և ընկերության ուշադրության կենտրոն է վերադարձրել տնայնագործական արտադրությունը։ *Bottega Veneta* իր առաջին նորաձևության ցուցադրությունն է ունեցել 2005 թվականին։ 2006 թվականի ապրիլին նա թողարկել է իր առաջին ոսկերչական գիծը և ձեռնամուխ է եղել ինտերերի և կահույքի դիզայնին։

2016 թվականի սեպտեմբերին *Bottega Veneta*-ը իր 50-ամյա հոբելյարն է նշել Միլանի Բրեր ակադեմիայի ամենամյա նորաձևության ցուցադրությունում։ Այդ իրադարձությունը նաև նշել է Թոմաս Մայերի՝ որպես ստեղծագործական տնօրենի 15-ամյակը։

2019 թվականի առաջին քառորդում *Bottega Veneta-*ի մարքեթինգային խումբը հաջողության է հասել Facebook-ի գովազդային արշավում։

Բուտիկներ
---------

*Bottega Veneta* ընկերությունը աշխարհի 43 երկրում ունի 251 բուտիկ, իսկ նրա արտադրանքը տարածվում է ողջ Ասիայում, Եվրոպայում, Ավստրալիայում, Հարավային և Հյուսիսային Ամերիկայում։

2013 թվականի սեպտեմբերին *Bottega Veneta* ընկերությունը իր բուտիկն է ներկայացրել Միլանի Վիա Սանտ Անդրեա փողոցի պատմական շենքում։ 11 448 քառակուսի ոտնաչափ մակերեսով բուտիկը ներառում է ապրանքանիշի ողջ արտադրանքը, այդ թվում՝ կաշվե իրեր, տղամարդու և կանացի հագուստ, կոշիկներ, նրբաճաշակ զարդեր, ակնոցներ, օծանելիք, ուղեբեռ, կահույք և տնային հավաքածուներ։ Ընկերությունը նախատեսում է Նյու Յորքում ևս մեկ բուտիկ բացել։ 2015 թվականին Bottega Veneta ընկերությունը հայտարարել է Իտալիայում՝ Միլանում, առաջին մասնագիտացված բուտիկի՝ Via Borgospesso-ի բացման մասին։ Եվս մեկ բուտիկ բացվել է Բևեռլի Հիլզում 2016 թվականի մայիսին։

Ծանոթագրություններ
------------------

1. 1 2 3  Socha, Miles (2013 թ․ նոյեմբերի 19). "Kering Takes Stake in Tomas Maier Brand". *WWD*. Retrieved 2015 թ․ հուլիսի 24.
2. ↑  gretlerc, Paul Jarvis Corinne Gretler (2016 թ․ սեպտեմբերի 29). "Bottega Veneta Names ex-Hugo Boss Chief Lahrs as New CEO". *Bloomberg.com*. Retrieved 2016 թ․ սեպտեմբերի 30.
3. ↑  businessoffashion.com IMRAN AMED, Carlo Beretta on Operation ‘€2 Billion Bottega Veneta’ MAY 31, 2016
4. 1 2  Maier, Tomas (2012). *Bottega Veneta*. Rizzoli. ISBN 978-0-8478-3788-5.
5. 1 2  "Global Powers of Luxury Goods 2015" (PDF). Deloitte Touche Tohmatsu Limited (DTTL). 2015. p. 12. Retrieved 2016 թ․ մայիսի 25.
6. 1 2  Bottega Veneta - history and brand profile, Retrieved on 28 November 2011.
7. ↑  "Bottega Veneta". *Vogue Paris*. 2015 թ․ նոյեմբերի 24. Արխիվացված է the original 2016 թ․ հոկտեմբերի 3-ին. Retrieved 2016 թ․ հոկտեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)
8. 1 2  Colapinto, John (2011 թ․ հունվարի 3). "Just Have Less: Bottega Veneta's Tomas Maier". *The New Yorker*. Retrieved 2015 թ․ հուլիսի 25.
9. ↑  Caroline Issa (2016 թ․ սեպտեմբերի 28). "Bottega Veneta: 50 years in the making, it's all about the clothes". *The Telegraph*.
10. ↑  *2014 Kering Activity Report*. p. 8.
11. ↑  Zargani, Luisa (2013 թ․ սեպտեմբերի 23). "Bottega Veneta Unveils Maison in Milan". *WWD*. Retrieved 2015 թ․ հուլիսի 25.
12. ↑  Hamanaka, Kari (2016 թ․ մայիսի 9). "Tomas Maier Discusses Bottega Veneta's New Beverly Hills Maison". *WWD* (in ամերիկյան անգլերեն). Retrieved 2016 թ․ մայիսի 12.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Sina Weibo · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | VIAF: 267706452 · WorldCat VIAF: 267706452 |

 |